LUCIUS JUNIUS MODERATUS COLUMELLA 



que compescat, ac supervacuos pampinos deturbet ; ^ 

 nam id plurimum refert non inscite facere, siquidem 

 vel magis pampinatio quam putatio vitibus consulit. 

 Nam ilia quamvis multum iuvat, sauciat tamen et 

 resecat ; haec clementius sine vulnere medetur, et 

 anni sequentis expeditiorem putationem facit. Tum 

 etiam vitem minus cicatricosam reddit, quoniam id 

 ex quo viride et tenerum decerptum ^ est, celeriter 

 consanescit. Super haec materiae, quae fructum 

 habent, melius convalescunt, et uvae commodius 

 insolatae percoquuntur. 



Quare prudentis est ac maxime callentis vinitoris 

 aestimare ac dispicere quibus locis in annum debeat 

 materias summittere ; nee orbos tantum detrahere 

 palmites, verum etiam frugiferos, si supra modum se 

 numerus eorum profuderit ; siquidem evenit ut 

 quidam oculi trigeminis palmis egerminent, quibus 

 binos detrahere oportet, quo commodius singulos 

 alumnos educent. Est enim sapientis rustici repu- 

 tare, num maiore fructu vitis se induerit, quam ut 

 perferre eum possit. Itaque non solum frondem 

 supervacuam volet ^ decerpere, quod semper faci- 

 endum est, verum interdum partem aliquam fetus 

 decutere, ut ubere suo gravatam vitem levet. Idque 

 faciet variis de causis pampinator industrius, etiam 

 si non erit maior fructus, quam ut maturescere queat ; 

 si aut * continuis superioribus annis dapsili pro- 



^ compescat . . . deturbet SAacM, vett. tdd. : com- 

 pescet . . . deturbabit wlgo. 

 ^ deceptum SAM : decertum a. 

 ^ volet SAacM ; debet vulgo. 

 * si aut SA (= aut si) Sobel : si autem acM, edd. 



' Cf.DeArb.n. 



